కోల్కతా/న్యూఢిల్లీ జనవరి 20: దేశంలో ప్రతియేటా కోటి నుంచి 1.2కోట్ల ఉద్యోగాలను సృష్టించేలా ప్రణాళికలను రూపొందించాల్సిన అవసరం ఉందని మాజీ ప్రధాని మన్మోహన్ సింగ్ అన్నారు. అదేసమయంలో స్థిరమైన వృద్ధి కోసం చేసే ఈ ప్రయత్నంలో పర్యావరణ సమతౌల్యాన్నీ దృష్టిలో పెట్టుకోవాల్సిన అవసరం ఉందని స్పష్టంచేశారు.శుక్రవారమిక్కడ జరిగిన ప్రెసిడెన్సీ యూనివర్సిటీ ద్విశతాబ్ది ఉత్సవాల్లో ఆయన పాల్గొని ప్రసంగించారు. దేశవ్యాప్తంగా యువతలో ప్రతిభకు కొదవలేదని, అయితే ఆ మేరకు ఉద్యోగాలు కల్పించలేకపోతున్నామన్నారు. దేశంలో పేదరికాన్ని పోగొట్టి, సమానత్వాన్ని తీసుకొచ్చేందుకు ఆచరణాత్మక పరిష్కారాన్ని కనుగొనాల్సిన ఆవశ్యకత ఉందన్నారు.ఇక భారతీయ యూనివర్సిటీల్లో స్వేచ్ఛాయుత ఆలోచనా విధానం, భావవ్యక్తీకరణ ప్రస్తుతం ప్రమాదంలో కొట్టుమిట్టాడుతోందని మన్మోహన్ సింగ్ అన్నారు. హైదరాబాద్ సెంట్రల్ యూనిర్సిటీ, జేఎన్యూ ఘటనలను ఉదహరిస్తూ...వర్సిటీల్లో బయటి శక్తుల జోక్యంపై ఆందోళన వ్యక్తం చేశారు. విద్యార్థుల భిన్నాభిప్రాయలను అణిచివేయడంతో విద్యాభ్యాసంపై ప్రతికూల ప్రభావం పడుతుందని, ఈ ధోరణి అప్రజాస్వామికమనీ అన్నారు.విద్యార్థులు, పౌరులు తమ అభిప్రాయాలను స్వేచ్ఛంగా వ్యక్తం చేసే అవకాశం ఉన్నచోట, భిన్నాభిప్రాయలను గౌరవించగలిగే పరిస్థితి ఉన్న చోట మాత్రమే జాతీయవాదం వర్థిల్లుతుందన్నారు. కాగా పార్లమెంటరీ కమిటీలో ఆర్బీఐ గవర్నర్ ఉర్జిత పటేల్ను మాజీ ప్రధాని మన్మోహన్ సింగ్ కాపాడేలా మాట్లాడటం ఏమిటని మాజీ కాంగ్రెస్ ఎంపీ సందీప్ దీక్షిత ప్రశ్నించారు.
kolkata/newdhilly janavari 20: desamlo pratiyeta koti nunchi 1.2kotla udyogaalanu srushtinchela pranaalikalanu roopondinchaalsina avasaram undani maji pradhaani manmohan sing annaru. adesamayamlo sthiramaina vruddhi kosam chese ee prayatnamlo paryaavarana samathoulyaannii drushtilo pettukovalsina avasaram undani spashtamchaesaaru.sukravaaramikkada jarigina presidency university dvisataabdi utsavaallo aayana palgoni prasanginchaaru. desavyaaptamgaa yuvatalo pratibhaku kodavaledani, ayithe aa meraku udyogaalu kalpinchalekapotunnama. desamlo paedarikaanni pogotti, samaanatvaanni teesukochenduku aacharanaatmaka parishkaaraanni kanugonaalsina aavasyakata undannaaru.ika bhaarateeya universityllo swechhaayuta alochana vidhaanam, bhaavavyakteekarana prastutam pramaadamlo kottumittadutondana manmohan sing annaru. hyderabad central unirsity, jnu ghatanalanu udaharistuu...varsitiillo bayati saktula jokyampai aandolana vyaktam chesaru. vidyaarthula bhinnaabhipraayalanu anichiveyadamtho vidyaabhyaasampai pratikuula prabhaavam padutundani, ee dhorani aprajaaswaamikamanii annaru.vidyaarthulu, pourulu tama abhipraayaalanu swechhchamgaa vyaktam chese avakaasam unnachota, bhinnaabhipraayalanu gowravinchagalige paristhiti unna chota matrame jaatiiyavaadam vardhillutundannaaru. kaga parlamentary kamiteelo arbi gavarnar urjita patelnu maji pradhaani manmohan sing kapadela matladatam emitani maji congress empy sandip deekshita prasninchaaru.